Market Timing P.M. – บล.กสิกรไทย
Support : 1635, 1630 Resistance : 1645-1650, 1660 SET เ …
30 ต.ค. 2561

Support : 1635, 1630
Resistance : 1645-1650, 1660
SET เคลื่อนไหวอยู่ระหว่าง 1633-1645 ขณะที่ ปิดตลาดช่วงเช้าที่ระดับ 1643.71 จุด เพิ่มขึ้น 6.83 จุด หรือ +0.42% ด้วยมูลค่าการซื้อขาย 1.79 หมื่นล้านบาท
เช้านี้ SET แกว่งตัวสร้างรูปแบบสามเหลี่ยมใต้แนวต้านบริเวณ 1645-1650 ด้านสัญญาณของ RSI ระดับชั่วโมง เริ่มยกตัวข้ามผ่านเขต 50% และมีแนวโน้มยกตัวขึ้นต่อ จึงคงประเมิน บ่ายนี้ลุ้น SET ข้ามผ่านแนวต้านบริเวณ 1645-1650 เพื่อสร้างสัญญาณบวกระยะสั้น โดยมีระดับแนวต้านถัดไปที่บริเวณ 1660 และ 1675 ขณะที่ด้านแนวรองรับอยู่ที่บริเวณ 1635 และ 1630 ตามลำดับ
PTTGC ภาพระดับชั่วโมง หลังจากที่ราคาถอยตัวลงมาทำจุดต่ำที่บริเวณ 71.75 ก็ได้มีการยกตัวขึ้นทำจุดสูงระยะสั้นบริเวณ 76 ก่อนแกว่งตัวสร้างรูปแบบสามเหลี่ยม โดยล่าสุด ราคายกตัวข้ามผ่านขอบบนของสามเหลี่ยมเล็กน้อย พร้อมด้วย vol ที่ค่อยๆ เพิ่มขึ้น ด้านสัญญาณของ MACD ไต่ระดับขึ้นเหนือ Signal line จากแดนลบเข้าสู่แดนบวก มีสิทธิที่ราคาจะยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 78.75 และ 82 ขณะที่ใช้การถอยตัวหลุด 74.75 เป็น stop loss